Tokke

Tokke er en kommune i Telemark i Vestfold og Telemark fylke, som ligger i regionen Øvre Telemark og mer spesifikt i Vest-Telemark. Kommunen grenser til kommunene Vinje, Kviteseid, Seljord, Fyresdal, Valle og Bykle. Kommunen oppstod den 1. januar 1964 da kommunene Mo og Lårdal ble slått sammen. Høyeste punkt er Kvannfjell, 1 537 moh.

Kommunen ligger i enden av Telemarkskanalen. Tokke har lange tradisjoner med eksport av brynestein helt tilbake til vikingtiden.  Bygden er fra gammelt av et bjørneområde, derfor inneholder kommunevåpenet bilde av en bjørn.

Gruvedrift ble drevet på Åmdals Verk frem til 1945. Gruvedrift i området startet alt i 1540, og pågikk i  over 400 år. Koppermalmgangene på Åmdals Verk ble funnet i 1689.  

Kommunen har fire tettsteder: Dalen, Høydalsmo, Lårdal og Åmdals Verk.

Natur og geografi
Denne nordvestlige delen av Telemark tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). I kommunen er det ca. 1 000 millioner år gammel svekonorvegisk granitt, samt et 1 270 - 1 000 millioner år gammelst lag av sandstein, konglomerat, ryolitt og basalt som dominerer de øverst strukturene. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning hvor det går en stor forkastningslinje.

De største innsjøene i kommunen er Bandak, Borsæ, Botnedalsvatn, Byrtevatn, Folurdvatnet og Skredvatn.

Politikk

Kommunestyrevalget 2019

Kommunestyrevalget 2015

Kjente personer fra Tokke kommune
Talleiv Olsson Huvestad (1761-1847), bonde og eidsvollsmann 1814, født i Skafså
Søren Georg Abel (1772-1820), prest og stortingsmann, født i Mo i Telemark. Far til Niels Henrik Abel
Jens Mathias Pram Kaurin (1804-1863), biskop i Bjørgvin bispedømme 1858-1863, født i Lårdal
Steinar Aslaksson Turtedalen (1842-1922), kjent smed (Grytestøylsmeden)
Alf Blütecher (1880-1959), skuespiller, født i Lårdal
Eivind G. Tveiten (1887-1976), kjent sølvsmed, født i Eidsborg
Thomas Offenberg Backer (1892-1987), vegdirektør i Norge 1948-1962, født i Mo i Telemark
Olav Groven (1895-1929), folkemusiker (hardingfele), fra Lårdal
Talleiv Røysland (1897-1981), folkesanger, født i Lårdal
Anne Grimdalen (1899 –1961), billedhogger, født i Skafså
Eivind Groven (1901–1977), musiker og komponist, fra Lårdal
Bjarne Herrefoss (1931-2002), folkemusiker (hardingfele)
Sanna Grønlid (1959 –), skiskytter, fra Høydalsmo
Magnus Krog (1987 –), kombinertløper, fra Høydalsmo

Attraksjoner

 Eidsborg stavkirke
 Dalen Hotel
 Åmdals Verk Gruver
 Høydalsmo
 Hallbjønnsekken
 Telemarkskanalen
 Grimdalstunet

Referanser

Eksterne lenker
 
 
  Kommunefakta Tokke - Statistisk sentralbyrå 
  Telemarkskanalen - telemarkskanalen.no
  Eidsborg stavkirke - Riksantikvaren
  Grimdalstunet 
 *  Dalen Hotel - dalenhotel.no
  Historiske arkiver etter Tokke kommune (1964-) på Arkivportalen
  Historiske arkiver etter tidligere Lårdal kommune (1837-1963) på Arkivportalen
  Historiske arkiver etter tidligere Mo kommune (1837-1963) på Arkivportalen